b'\n_START_ARTICLE_\nTaktser\n_START_PARAGRAPH_\nTaktser er en landsby i regionen Amdo i det nordlige Tibet, hvor Tenzin Gyatso, den 14. Dalai Lama, er f\xc3\xb8dt._NEWLINE_Stedet ligger h\xc3\xb8jt over en dal beboet af kinesiske hui-muslimer. F\xc3\xa5 blandt lokalbefolkningen kalder landsbyen ved dens tibetanske navn Takster. Selv om 70% af befolkningen er etniske tibetanere, taler ingen flydende tibetansk. Da Dalai Lama blev f\xc3\xb8dt, var Amdo kontrolleret af den muslimske krigsherre Ma Bufang, s\xc3\xa5 Dalai Lama og hans familie l\xc3\xa6rte ikke tibetansk f\xc3\xb8r de flyttede til Lhasa i 1939._NEWLINE_Stedet er en udpost i Kinas enorme, vestlige h\xc3\xb8jlandsregion, hvor en bonde tjener under 4.000 kroner om \xc3\xa5ret; men lokalregeringen investerer store pengebel\xc3\xb8b i infrastruktur og nybyggeri. Hver af de 54 familier har f\xc3\xa5et 20.000 kroner til at udbedre  hjemmet. Ogs\xc3\xa5 Dalai Lamas f\xc3\xb8dested er blevet renoveret.'